CELEX: 62016TN0705
Language: sl
Date: 2016-10-03 00:00:00
Title: Zadeva T-705/16 P: Pritožba, ki jo je WQ (*) 3. oktobra 2016 vložila zoper sodbo, ki jo je 21. julija 2016 izdalo Sodišče za uslužbence v zadevi F-1/16, WQ (*)/Parlament

5.12.2016   
               
               
                  SL
               
               
                  Uradni list Evropske unije
               
               
                  C 454/29
               
            
         Pritožba, ki jo je  WQ (*1)3. oktobra 2016 vložila zoper sodbo, ki jo je 21. julija 2016 izdalo Sodišče za uslužbence v zadevi F-1/16,  WQ (*1)/Parlament
         (Zadeva T-705/16 P)
         (2016/C 454/51)
         Jezik postopka: francoščina
         
            Stranki
         
         
            Pritožnica: WQ (*1) (zastopnika: S. Orlandi in T. Martin, odvetnika)
         
            Druga stranka v postopku: Evropski parlament
         
            Predlogi
         
         Pritožnica Splošnemu sodišču predlaga, naj:
         
                     —
                  
                  
                     razveljavi sodbo Sodišča za uslužbence v zadevi F-1/16,  WQ (*1)/Parlament;
                  
               
                     —
                  
                  
                     razveljavi odločbo OI z dne 27. marca 2015 o tem, da se imena pritožnice ne vključi v seznam uradnikov, izbranih za sodelovanje v programu izobraževanja za certifikacijsko obdobje 2014;
                  
               
                     —
                  
                  
                     Parlamentu naloži plačilo stroškov obeh postopkov.
                  
               
            Pritožbeni razlogi in bistvene trditve
         
         Pritožnica v utemeljitev pritožbe navaja tri razloge.
         
                     1.
                  
                  
                     Prvi pritožbeni razlog: Sodišče za uslužbence naj bi napačno uporabilo pravo pri preizkusu tožbenega razloga, ki ga je pritožnica navajala na prvi stopnji in ki se je nanašal na kršitev splošnega načela enakega obravnavanja, ker je razsodilo, da je bila zadnja v objektivno drugačnem položaju kot kandidat z diplomo iste stopnje, ki je opravil vsaj enoletni tečaj.
                  
               
                     2.
                  
                  
                     Drugi pritožbeni razlog: Sodišče za uslužbence naj bi napačno uporabilo pravo, ker je razsodilo, da s sporno odločbo, s katero ime pritožnice ni bilo vključeno v seznam uradnikov, izbranih za sodelovanje v programu izobraževanja za certifikacijsko obdobje 2014, nista bila kršena člen 165 Pogodbe o delovanju Evropske unije in razdelitev pristojnosti med Unijo in njenimi državami članicami na področju izobraževanja.
                  
               
                     3.
                  
                  
                     Tretji pritožbeni razlog: Sodišče za uslužbence naj bi napačno uporabilo pravo s tem, da je zavrnilo ugovor nezakonitosti, ki ga je pritožnica podala na prvi stopnji, iz razloga, da je bilo merilo opravljenega vsaj enoletnega tečaja upravičeno in sorazmerno upoštevajoč naravo certifikacijskega postopka. V tem okviru pritožnica meni, da je Sodišče za uslužbence tudi izkrivilo njene trditve, ker je razsodilo, da ni izpodbijala dejstva, da bi bile z upoštevanjem spornega naziva dvakrat ovrednotene njene delovne izkušnje v institucijah.
                  
               
            (*1)  Informacija je bila izbrisana v okviru varstva posameznikov pri obdelavi osebnih podatkov.